Az MVSZ Anyaországi R. elnökség közleménye
2000. december 7-én
Az MVSZ Anyaországi Régió elnöksége 2000. december 7-én ülést tartott. A határozatképes ülésen a következő döntések születtek:
A Magyarok Világszövetsége az összmagyarság érdekvédelme helyett a májisi küldöttgyűlés óta a belső ellenőrzés és a törvényes kontroll hiánya miatt a felelőtlenség színtere lett.
Májusban az elnökség fele, a törvényesség megtartása érdekében kértük a rendkívüli közgyűlés összehívását - s azt most mégis nélkülünk, több küldött és tisztségviselő mellőzésével, szabálytalanul hivták össze, s ott Patrubány Miklós és köre egy színjátékot rendezett, sok küldöttet félrevezetve.
l. Bizonyosak vagyunk abban korábbi határozatainkat megismételve, hogy szükség van a törvényességi felügyelet biztosítására. (egyhangú)
2. A szabálytalanul és diszkrimináló módon összehívott küldöttgyűlés határozatait nem tekintjük törvényesnek (egyhangú)
3. Az ülést követő fórum - egyenlőre csak a sajtóból megismert javaslataira adott válaszunk: csak a magyar törvényeknek mindenben feltétel nélkül megfelelő elnöki, elnökségi. küldöttgyűlési működést tudunk támogatni (egyhangú).
Az Elnök és köre által hat hónapja szorgalmazott kizárásokat - melyeket több kontinensről ugyanazon szavakkal fogalmaztak meg - nem tekintjük jogszerűnek, mert hamis vádakon ill. téves jogértelmezésen alapulnak. Samu Mihályt továbbra is elnökségi póttagnak tekintjük (egy tartózkodással).
A régióelnökség felhatalmazása. alapján az elnök 2001 január 12-én (pénteken 14.00) összehívja a Régiótanács ülését és 2001 január 26-án (pénteken) 14.00 órára összehívja az anyaországi küldötteket a Magyarok Házába. A téma: személyi kérdések.